# Picardie
## Histoère

Ech prumié écrit du XIII$^e$ sièke su chés Picards, il o tè foait pèr Mathieu Paris. Il écrivoait au monastoère éd Saint-Albans in Ingletère. Il o términé s'cronike in 1235. L'innée 1229, i raconte chés actes d'violinche éd chés étudiens pindant el prumière grève deul univarsitè d'Paris. Chés résponsabes ch'étoait : « de partibus conterminis Flandriae, quos vulgariter Picardos appellamus ».
El prumière déscripcion un peu précise del Picardie al o té foaite pèr Barthélemy chl’Inglé qu' étoait un étudien à Paris vers 1220-1230. Dins s'live De proprietatibus rerum - partie XV (términé vers 1240) su l' Jografie, i présinte l' Picardie conme ène provinche del Gaule berche. Ale conprind chés viles éd Bieuvais, Anmien, Aro, Therwane pi Tornai, pi ale vo édpuis ech Rhin dousqu’àl mér. Il y avoait : el heute Picardie (au sud), pi el bosse Picardie éq ale touche el Flinde pi ech Brabant. I note éq chés gins-lo y pérloaitte un « idiomatis grossi magis aliarum Galliae nationum », ène langue pus rude éq chèle éd chés eutes nacions d'Franche.

## Picardie (inciène région aménistrative)

* Picardie ch'est eune incienne région amenistrative in Franche.
* vir Picardie (inciène région aménistrative)
AINNE
OÉSE
SONME
Anmien
Advile
Péronne
Montdidji
Saint-Kintin
Inke
Laon
Soissons
Catieu-Thierry
Vervins
Bieuvais
Compiène
Clérmont
Creil
Senlis
Noéyon :

## Ches poaiyis picards

Ech mot poaiyis cho vient d'ech latin pagus. Ech pagus ch'étoét unne division anménistrative galo-romainne.
Ches poaiyis is ont 'tè réactualisès avuc ches lois Pasqua (1995), Voynet (1999) et pis Urbanisme et habitat (2003).
Ches poaiyis is sont gérès per un EPCI sins fiscalitè prope (lonmé « syndicat mixte de pays »).
Avant l'loé Voynet (1999) por l’aménagement et le développement durable du territoire, el Région ale avoét incoragè ches conmunnes à s'ergrouper in poaiyis.
Il y o un Fonds régional d’Appui aux Pays de Picardie.

### Chés 18 poéyis picards in 2005

In 2005, l' Picardie ale est décopée in 18 Poéyis :
* sis dins l’Ainne = ech Vérmindoé, eul Thiérache, ech Marloé, ech Laonnoé, ech Soissonnoé (aveuc eune partie dins l'Oése) et pi ech Tardenoé
* sét dins l’Oése = l’Oése picarte, ech poéyis d' Bray, ech poéyis d' Thelle, ech Vexin, ech Clérmontoé, ech Noéyonnoé et pi ech Valoé
* chonq dins l' Sonme = el Plaine Maritime Picarde ( Marquintière ), ech Pontiu, ech Vimeu, l’Anmiénoé et pi ech Santérre.

### Chés 18 poéyis picards in 2009

| Poéyis (2009) | Nombe éd gins (2009) |
| ________ | ________ |
| Ech Chaunoé | 67500 gins |
| Ech Clérmontoé - Platieu Picard | 63200 |
| Ech Compiénnoé | 115400 |
| Ech Grand Anmiénoé | 337700 |
| Ech Grand Bieuvaisis | 165400 |
| Ech Grand Créyoé | 103500 |
| Ech Grand Laonnoé | 93200 |
| Ech Saint-Quintinnoé | 138300 |
| Ech Santérre Heute-Sonme | 58900 |
| Ech Soissonnoé | 103600 |
| Sources pi Vallées | 77200 |
| Ech Sud éd l'Ainne | 70900 |
| Ech Sud éd l'Oése | 168100 |
| Thelle Vexin Sablons | 95700 |
| El Thiérache | 78900 |
| Ech Trait Vert | 44900 |
| Troés Vallées | 108000 |
| Vallées Brèle pi Yeres | 20200 |
| ________ | ________ |
* vir = Un tour d' Picardie in hélicoptère aveuc Sylvain Augier pour vir chés poéyis picards.
          http://webtv.picardie.fr/liste.php?mode=emission&id_emission=53#
          http://www.picardie.fr/Les-Pays-de-Picardie-vus-du-ciel

## Ch'nom Picardie dins chés eutes langues d' Urope

| Picard | Eutes lingues d'Urope |
| Picardie | Pikardi (Berton) ♦ Picardía (Épagnol) ♦ an Phiocaird (Irlindé) ♦ Picårdeye (Walon) ♦ Picardia (Catalan, occhitan, Finnoé, Portugué, Roumain) ♦ Pecardie (Arpitan/Frinco-Prouvinchal) ♦ Picardy (Inglé) ♦ Picardiet (Danoé) ♦ Picardië (Nirlindé) ♦ Picardie (Éstonien, Frinsé, Suédoés, Turc, variante in Inglé pi Alemant) ♦ Piccardia (Italien) ♦ Pikardia (variante in Éstonien , Polonè, Basque) ♦ Pikardie (Tchèque, Alemant) ♦ Pikardien (variante in Suédoés) ♦ Pikárdia (Hongroé) ♦ Pikardija (Croate) ♦ Pikardija - Пикардија (Machédonien) ♦ Пикардия (Russe) ♦ Pikardje (Frison occhidintal) ♦ Πικαρδία (Grec) ♦ |

## Notes pi référinches

* ↑ Robert Fossier, Histoire de la Picardie
* ↑ Serge Lusignan, Diane Gervais, « Picard » et « Picardie », espace linguistique et structures sociopolitiques, août 2008.
* ↑ http://www.picardie.fr/-Developpement-territorial-
* ↑ http://www.encyclopedie.picardie.fr/index.php/Les_Pays_de_Picardie

### Chés poéyis

* Ech éstatut il o té créé in 1995 pèr el Loi d'orientation pour l'aménagement et le développement du territoire (LOADT - dite Loé Pasqua) du 4 ed févrié 1995, modifié pèr el LOADDT (dite Loé Voynet) du 25 ed join 1999.
* https://web.archive.org/web/20131217202253/http://www.pays.asso.fr/
* Créachon des poéyis : el loé Pasqua in 1995 - Loi d'orientation pour l'aménagement et le développement du territoire (LOADT o bin loi Pasqua)
* Loé du 25 ed join 1999 ("Loi Voynet") = Loi d'orientation pour l'aménagement et le développement durable du territoire (LOADDT o bin loi Voynet)
* Loé Ollier in 2003 = Loi Urbanisme et Habitat (loi UH o bin loi Ollier)

## Loïens intarnètes

* Site du Conseil régional
* Site éd l'État in Picardie
* Site Picardia : l'Inciclopédie picarde